Junis Kenedi Shrajver, themeluese e Olimpikeve Speciale
Dje në shtetin Masaçusets vdiq në moshën 88-vjeçare Junis Kenedi Shrajver, themeluesja e Lojrave Olimpike Speciale
Shumë njerëz i njohin zonjës Junice Kenedy Shrajver meritën se ndryshoi mënyrën se si konceptohen në botë personat me aftësi të kufizuara mendore. "" Në vitin 1968, zonja Shriver themeloi Olimpiket Speciale, organizatë sportive që punon për fëmijët me aftësi të kufizuara mendore. Përpjekjet e saj frymëzoheshin nga e motra e saj Rosemary, e cila po ashtu kishte probleme të shëndetit mendor. Si fëmija e pestë në dinastinë e fuqishme politike Kennedy, tragjeditë nuk ishin të huaja as për zonjën Shrajver. Vëllai i saj, Presidenti Xhon Kenedi u vra në vitin 1963. Një tjetër vëlla, Bobi u vra në vitin 1968 gjatë fushatës presidenciale. Pjestarë të tjerë të njohur të familjes përfshijnë vëllanë e saj, Senatorin Eduard Kenedi i cili aktualisht vuan nga kanceri në tru dhe dhëndrrin e saj, guvernatorin e Kalifornisë, Arnold Shvarceneger, i martuar me vajzën e saj Maria Shrajver. Në një deklaratë të familjes thuhej se jeta e saj i mëson njerëzit se ç’do të thotë të bësh një jetë plot dashuri dhe shërbim ndaj të tjerëve. Sot, më shumë se 3 milion atletë të Lojrave Olimpike Speciale stërviten gjatë gjithë vitit në të 50 shtetet amerikane dhe në 150 vende të botës. /ap.